CELEX: 31999D0164
Language: ro
Date: 1999-02-17 00:00:00
Title: Decizia Comisiei din 17 februarie 1999 privind neincluderea DNOC ca substanță activă în anexa I la Directiva 91/414/CEE a Consiliului și retragerea autorizațiilor acordate pentru produsele fitosanitare care conțin această substanță activă [notificată sub numărul C(1999) 332] (Text cu relevanță pentru SEE)

03/Volumul 26
            
            
               RO
            
            
               Jurnalul Ofícial al Uniunii Europene
            
            
               251
            
         31999D0164
   
               L 054/21
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 17 februarie 1999
   privind neincluderea DNOC ca substanță activă în anexa I la Directiva 91/414/CEE a Consiliului și retragerea autorizațiilor acordate pentru produsele fitosanitare care conțin această substanță activă
   [notificată sub numărul C(1999) 332]
   (Text cu relevanță pentru SEE)
   (1999/164/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 97/73/CE a Comisiei (2),
   având în vedere Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 92/414/EEC a Consiliului privind introducerea pe piață a produselor fitosanitare (3), astfel cum a fost modificată ultima dată prin Regulamentul (CE) nr. 1199/97 (4), în special articolul 7 alineatul (3a) litera (b),
   întrucât Regulamentul (CE) nr. 933/94 a Comisiei (5), astfel cum a fost modificat ultima dată prin Regulamentul (CE) nr. 2230/95 (6), a stabilit lista substanțelor active pentru produsele fitosanitare, desemnate de statele membre raportoare pentru punerea în aplicare a Regulamentului (CEE) nr. 3600/92 al Comisiei și a identificat autorii notificărilor pentru fiecare substanță activă;
   întrucât DNOC este una dintre cele 90 de substanțe active incluse în prima etapă a programului de lucru prevăzut la articolul 8 alineatul (2) din Directiva 91/414/CEE a Consiliului;
   întrucât, în conformitate cu articolul 7 alineatul (1) litera (c) din Regulamentul (CEE) nr. 3600/92, Franța, fiind statul membru raportor desemnat, a transmis Comisiei la data de 30 septembrie 1996 raportul său cu privire la evaluarea informațiilor furnizate de către autorii notificărilor în conformitate cu dispozițiile articolului 6 alineatul (1) din prezentul regulament;
   întrucât, la primirea raportului de la statul membru raportor, Comisia se consultă cu experți din statele membre, precum și cu autorul notificării principale (Elf Atochem Agri SA), în conformitate cu cele prevăzute la articolul 7 alineatul (3) din Regulamentul (CEE) nr. 3600/92;
   întrucât raportul prezentat a fost revizuit de către statele membre și de către Comisie în cadrul Comitetului permanent fitosanitar; întrucât această revizuire a fost finalizată la 1 decembrie 1998 sub forma unui raport de revizuire al Comisiei cu privire la DNOC, în conformitate cu dispozițiile articolului 7 alineatul (6) din Regulamentul (CE) nr. 3600/92;
   întrucât din evaluările efectuate rezultă că informațiile furnizate nu au demonstrat că produsele fitosanitare care conțin substanța activă vizată îndeplinesc cerințele stabilite la articolul 5 alineatul (1) literele (a) și (b) și articolul 5 alineatul (2) litera (b) din Directiva 91/414/CEE, în special privind expunerea acceptabilă a operatorului și expunerea organismelor nevizate;
   întrucât, prin urmare, nu este posibilă includerea acestei substanțe active în anexa I la Directiva 91/414/CEE;
   întrucât urmează să fie stabilit un termen de grație limitat pentru eliminarea, depozitarea, introducerea pe piață și utilizarea stocurilor existente în conformitate cu dispozițiile articolului 4 alineatul (6) din Directiva 91/414/CEE;
   întrucât prezenta decizie nu aduce atingere nici unei acțiuni pe care Comisia poate să o întreprindă ulterior cu privire la această substanță activă în cadrul Directivei 79/117/CEE a Consiliului (7);
   întrucât măsurile prevăzute de prezenta decizie sunt conforme cu avizul Comitetului permanent fitosanitar,
   ADOPTĂ PREZENTA DECIZIE:
   Articolul 1
   DNOC nu este inclusă ca substanță activă în anexa I la Directiva 91/414/CEE.
   Articolul 2
   Statele membre se asigură că:
   
               1.
            
            
               autorizațiile pentru produsele fitosanitare care conțin DNOC sunt retrase într-un termen de șase luni de la data notificării prezentei decizii;
            
         
               2.
            
            
               de la data notificării prezentei decizii nu se mai acordă sau reînnoiește nici o autorizație pentru produse fitosanitare care conțin DNOC, în conformitate cu derogarea prevăzută la articolul 8 alineatul (2) din Directiva 91/414/CEE.
            
         Articolul 3
   Statele membre acordă un termen de grație pentru eliminarea, depozitarea, introducerea pe piață și utilizarea stocurilor existente în conformitate cu dispozițiile articolului 4 alineatul (6) din Directiva 91/414/CEE, care este cel mai scurt posibil și care nu depășește 15 luni de la data notificării prezentei decizii.
   Articolul 4
   Prezenta decizie se adresează statelor membre.
   
      Adoptată la Bruxelles, 17 februarie 1999.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 230, 19.8.1991, p. 1.
   
      (2)  JO L 353, 24.12.1997, p. 26.
   
      (3)  JO L 366, 15.12.1992, p. 10.
   
      (4)  JO L 170, 28.6.1997, p. 19.
   
      (5)  JO L 107, 28.4.1994, p. 8.
   
      (6)  JO L 225, 22.9.1995, p. 1.
   
      (7)  JO L 33, 8.2.1979, p. 36.